Covid-19-statistieke: Soveel nuwe gevalle, sterftes aangemeld‘n Gesondheidswerker maak gereed om ‘n vrou in Parkview, Johannesburg, vir Covid-19 te toets. (Foto: Luca Sola/AFP) Suid-Afrika het nou meer as 1 613 000 bevestigde Covid-19-gevalle met 2 585 nuwe gevalle wat aangemeld is. Dr. Zweli Mkhize, minister van gesondheid, het Sondagaand bevestig dat 1 613 728 bevestigde Covid-19-gevalle al in die land aangemeld is. Die sterftesyfer weens Covid-19 staan nou op 55 210 nadat nog 27 sterftes aangemeld is: twee in die Vrystaat, tien in Gauteng, vyf in KwaZulu-Natal, ses in Mpumalanga, een in die Noord-Kaap en drie in die Wes-Kaap. Tot dusver het 1 524 352 mense reeds van die virus herstel; dit is ’n herstelkoers van 94,4%. Suid-Afrika het tot dusver 11 115 048 toetse vir Covid-19 gedoen, 27 543 sedert die vorige verslag. Meer as 478 000 gesondheidsorgwerkers is reeds teen Covid-19 ingeënt. Provinsiale statistieke: Sterftes en mense wat herstel het: